text: Dårligt nyt fra Anders Tesgaard
  08 juli 2015 kl. 09.02
  Ny scanning viser, at den 41 årige ekstremcykelrytter fra Esbjerg har flere skader på hjernen.
  
  Ifølge den seneste opdatering på Facebook så er der foretaget nye undersøgelser, der ikke tegner godt for Anders Tesgaard. På Facebook står der følgende:
  -I nat foretog neurologerne en MRI scanning af Anders, og resultatet var desværre ikke positivt.
  Billederne viste, at der er flere skader på hjernen end kort efter ulykken.
  Neurologerne vil lave en EEG (Elektroencefalografi) som er en teknik til at registrere dele af hjernens elektriske aktivitet.
  Antallet af hvide blodlegemer er faldet, men stadig lidt forhøjet og lægerne kan ikke på nuværende tidspunkt give nogen forklaring på dette.
  Anders Tesgaard blev for knap 14 dage siden påkørt bagfra af en pickup truck. Han manglede på det tidspunkt stadig 700 kilometer af løbet Race Across America.
  